ורמיה-מזוריה

ורמיה-מזוריה (בפולנית: Warmińsko-Mazurskie) היא אחת משש עשרה הווייוודות של פולין. היא שוכנת בצפון מזרח פולין, וגובלת בצפון במובלעת הרוסית קלינינגרד, במזרח בווייוודה פודלסיה, בדרום בווייוודה מזוביה, ובמערב בווייוודות קויאוויה-פומרניה ופומרניה.

בירתה של ורמיה-מזוריה והעיר הגדולה ביותר בה היא העיר אולשטין השוכנת במרכזה. ערים גדולות נוספות הן אלבלונג ואלק.

מקור השם
ורמיה-מזוריה נקראת על שם שני האזורים ההיסטוריים המרכיבים אותה: ורמיה ומזוריה. ורמיה, האזור ההיסטורי המשתרע בצפון הווייוודה ורמיה-מזוריה, מכונה בפולנית Warmia ובגרמנית Ermland. ורמיה נקראת ככל הנראה על שמו של שבט פרוסי קדום בשם Warmier. למרות זאת, ככל הנראה השבט שלעיל מעולם לא התיישב באזור ורמיה. האזכור הראשון של האזור בשם זה הוא ככל הנראה משנת 1249. מזוריה, האזור ההיסטורי המשתרע בדרום הווייוודה ורמיה-מזוריה, מכונה בפולנית Mazury ובגרמנית Masuren. באזכוריו הראשונים מזוריה הייתה הכינוי בו כינו הפרוסים אשר שלטו היסטורית במקום את יושביו - אוכלוסייה פולנית שמוצאה ממזוביה. משמעה של המילה maz בגרמנית עתיקה הוא ככל הנראה "מלוכלך".

 היסטוריה  
האזור נשלט על ידי ממלכת פרוסיה עד המאה ה-20. אף כי הפולנים באזור היוו מיעוט גדול, עדיין רוב התושבים בו ראו עצמם כגרמנים, ושפת השלטון  הייתה גרמנית. בעקבות הפסד גרמניה הנאצית במלחמת העולם השנייה, בשנת 1945, בוטלה מדינת פרוסיה, גבולות פולין הורחבו והיא קיבלה את השליטה באזור. תושבי האזור הגרמנים גורשו.  הפולנים, שהיוו קודם מיעוט, קיבלו עידוד לבוא להתיישב באזור בהמוניהם. חלק באו מווילנה וממרכז פולין; ורובם, כולל מספר קטן של אוקראינים, באו משטחי פולין במזרח, שסופחו לברית המועצות בקו קרזון.

גאוגרפיה

בדומה לפודלסיה שכנתה מדרום מזרח, גם ורמיה-מזוריה היא הררית במעט בהשוואה לשפלת מזוביה שמדרום לה, אך יחד עם זאת היא עדיין מישורית במיוחד, וכוללת בעיקר גבעות. ורמיה-מזוריה ידועה כ"ארץ אלף האגמים" (Krainą Tysiąca Jezior), הודות לאגמים המָזוּריים, המכסים את רוב הווייוודה. האגמים המזוריים הוא אזור עתיר-אגמים (כ-2,000 במספר), הם מקושרים לנהרות סביבם ולים הבלטי במערכת תעלות מלאכותיות שהוקמו בעיקר במאה התשע עשרה. האגמים הוצעו על ידי פולין לרשימת שבעת פלאי עולם הטבע ונבחרו בקבוצת 28 האתרים הראשונים. לצד אגמים רבים מתהדרת ורמיה-מזוריה גם ביערות רבים במיוחד, יערות המכסים 30.9% משטח הוויוודה. מדובר בעיקר בעצי אורן ובעצים מחטניים אחרים. אגן ההיקוות של נהר הוויסלה תוחם את ורמיה-מזוריה מדרום וממערב. באגמים שבאזור נמצא מקורו של הנהר אנגרפה (הידוע בפולנית בשם ונגורפה (Węgorapa)). נהר זה זורם צפונה אל תוך המובלעת הרוסית קלינינגרד, ומנקז את רוב מימי האזור. תנאי השטח של מזוריה - ריבוי יערות וגופי מים - משאיר מקום מצומצם יותר לחקלאות, אשר תופסת עדיין חלקים נרחבים מהאזור.

הטמפרטורה השנתית הממוצעת באולשטין, בירת הוויווידה, היא 7.6 מעלות צלזיוס. החודש הקר ביותר הוא ינואר (עם טמפרטורה ממוצעת של -2.3 מעלות צלזיוס), והחודש החם ביותר הוא יולי (עם טמפרטורה ממוצעת של 17.9 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 625.8 מ"מ.

בוורמיה-מזוריה יש שמונה פארקי נוף (Park krajobrazowe) ו-111 שמורות טבע (Rezerwat przyrody).

היסטוריה
 לוח תקופות היסטוריות של ורמיה-מזוריה עד 1234 שבטים סלאבים וגרמאנים 1234-1466  40px  מדינת המסדר הטווטוני 1466-1655  40px  ממלכת פולין-ליטא 1655-1661  40px  ממלכת שוודיה 1661-1701  40px  נסיכות ברנדנבורג-פרוסיה 1701-1867  40px  ממלכת פרוסיה 1867-1871  40px  הקונפדרציה הצפון-גרמנית 1871-1919  40px  הקיסרות הגרמנית 1919-1933  40px  רפובליקת ויימאר 1933-1945  40px  גרמניה הנאצית 1945-1989  40px  הרפובליקה העממית הפולנית החל מ-1989  40px  הרפובליקה הפולנית השלישית מתייחס לישות הדומיננטית השלטת באזור בתקופה הנתונה – בדרך כלל השליטה באזור נחלקה על ידי מספר ישויות מדיניות שונות.

ערים, יישובים ומחוזות
ערים
בוורמיה-מזוריה ישנם 49 ערים ועיירות.

 הערים הגדולות בוורמיה-מזוריה  תמונה  סמל  שם  אוכלוסייה (2014)  מחוז 1  90px  30px  אולשטין  Olsztyn  174,775  עצמאי 2  90px  30px  אלבלונג  Elbląg  122,568  עצמאי 3  90px  30px  אלק  Ełk  59,934  מחוז אלק 4  90px  30px  אוסטרודה  Ostróda  33,872  מחוז אוסטרודה 5  90px  30px  אילאווה  Iława  33,339  מחוז אילאווה 6  90px  30px  גיז'יצקו  Giżycko  29,929  מחוז גיז'יצקו 7  90px  30px  קנטשין  Kętrzyn  27,960  מחוז קנטשין 8  90px  30px  שצ'יטנו  Szczytno  24,509  מחוז שצ'יטנו 9  90px  30px  ברטושיצה  Bartoszyce  24,371  מחוז ברטושיצה 10  90px  30px  מרונגובו  Mrągowo  22,191  מחוז מרונגובו 11  90px  30px  דז'לדובו  Działdowo  21,507  מחוז דז'לדובו

מחוזות
בוורמיה-מזוריה ישנם 21 מחוזות, מתוכם שתי ערים מחוזיות.

 מחוזות ורמיה-מזוריה 450px סמל  שם  אוכלוסייה (2014)  שטח (בקמ"ר)  גמינות  בירה ערים מחוזיות 30px אולשטין  Olsztyn 174,775 88 30px אלבלונג  Elbląg 122,568 80 מחוזות רגילים 30px  מחוז אולשטין  powiat olsztyński  122,822  2,840  12  אולשטין 30px  מחוז אוסטרודה  powiat ostródzki  106,536  1,765  9  אוסטרודה 30px  מחוז אילאווה  powiat iławski  93,057  1,385  7  אילאווה 30px  מחוז אלק  powiat ełcki  89,624  1,112  5  אלק 30px  מחוז שצ'יטנו  powiat szczycieński  70,946  1,933  8  שצ'יטנו 30px  מחוז דז'לדובו  powiat działdowski  66,364  953  6  דז'לדובו 30px  מחוז קנטשין  powiat kętrzyński  65,253  1,213  6  קנטשין   מחוז ברטושיצה  powiat bartoszycki  60,021  1,309  6  ברטושיצה 30px  מחוז אלבלונג  powiat elbląski  58,234  1,431  9  אלבלונג 30px  מחוז פיש  powiat piski  57,689  1,776  4  פיש 30px  מחוז גיז'יצקו  powiat giżycki  57,488  1,119  6  גיז'יצקו 30px  מחוז מרונגובו  powiat mrągowski  51,031  1,065  5  מרונגובו 30px  מחוז נובה מיאסטו  powiat nowomiejski  44,262  695  5  נובה מיאסטו 30px  מחוז ברנייבו  powiat braniewski  42,569  1,205  7  ברנייבו 30px  מחוז לידזברק  powiat lidzbarski  42,525  924  5  לידזברק ורמינסקי 30px  מחוז אולצקו  powiat olecki  34,824  874  4  אולצקו 30px  מחוז נידז'יצה  powiat nidzicki  33,803  961  4  נידז'יצה 30px  מחוז גולדאפ  powiat gołdapski  27,401  772  3  גולדאפ אין  מחוז ונגוז'בו  powiat węgorzewski  23,686  693  3  ונגוז'בו

קישורים חיצוניים



הערות שוליים

*
קטגוריה:פולין: היסטוריה